

 **REPUBLIKA HRVATSKA**

 **KARLOVAČKA ŽUPANIJA**



 **OPĆINA TOUNJ**

 **OPĆINSKI NAČELNIK**

**KLASA:** 013-02/24-01/06

**URBROJ:** 2133-20-01-24-01

Tounj, 11. listopada 2024.

Na temelju članka 10. Zakona o pravu na pristup informacijama („Narodne novine“ broj:   25/13, 85/15, 69/22 ) i članka 27. Zakona o proračunu ( „Narodne novine“ broj: 144/21)  Općina Tounj objavljuje

**SAVJETOVANJE S JAVNOŠĆU**

o N**acrtu prijedloga Proračuna Općine Tounj za 2025. godinu**

savjetovanje traje od  11. listopada do 11. studeni 2025. godine

Pozivamo predstavnike zainteresirane javnosti da najkasnije do 11. studenog 2024. godine, dostave svoje primjedbe, komentare i prijedloge  na predloženi Nacrt prijedloga

Proračuna Općine Tounj za 2025. godinu  s obrazloženjem, u pisanom obliku, putem elektronske pošte na email adresu: opcina.tounj@tounj.hr

Prijedlozi, komentari i primjedbe na predloženi Nacrt dostavljaju se na OBRASCU za savjetovanje s javnošću kojeg možete preuzeti na službenim  stranicama  Općine Tounj.

Prijedlozi, komentari i primjedbe moraju sadržavati adresu podnositelja i biti čitko napisani. Svi prijedlozi moraju biti sastavljeni na način da se ne mijenja ukupna visina Proračuna, već ako se predlaže povećanje/smanjenje određene stavke (Program, Aktivnost) istodobno je nužno predložiti stavku na kojoj se prijedlog uravnotežuje.

Po završetku savjetovanja, svi pristigli prijedlozi, komentari i primjedbe biti će javno dostupni na mrežnoj stranici Općine Tounj. Ukoliko ne želite da Vaš prijedlog, komentar ili primjedba bude javno objavljen, molimo Vas da to jasno istaknete pri dostavi obrasca.

Nacrt prijedloga Proračuna koji je objavljen na mrežnim stranicama  Općine Tounj predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Proračuna.

Po provedenom savjetovanju izradit će se Izvješće o provedenom savjetovanju.

OPĆINSKI NAČELNIK:

 Ivica Sopek, ing. građ.